**02-301-5/2016.**

Csongrád Város Roma Nemzetiségi Önkormányzata testületének **2016. november 30-án, 15.30 órai** kezdettel megtartott **5.** */rendes/* üléséről.

**N a p i r e n d:**

1. Beszámoló a 2016. évi költségvetés I-III. negyedéves helyzetéről

# 2. A testület 2017. évi munkatervének megállapítása

3. A Szervezeti és Működési Szabályzat módosítása

4. Munkahelyteremtés céljából kapcsolatfelvétel az intézmények vezetőivel

5. Egyebek

**T A R T A L O M J E G Y Z É K:**

**A hozott határozatok tárgya:** **száma**: **oldalszáma**:

1. Az ülés napirendjének és tárgyalási sorrendjének

 elfogadása 19 1

2. Beszámoló a 2016. évi költségvetés I-III.negyedéves

 helyzetéről 20 2-3

3. A testület 2017. évi munkatervének megállapítása 21 3-4

4. A Szervezeti és Működési Szabályzat módosítása. 22 4

5. Munkahelyteremtés céljából kapcsolatfelvétel az

 intézmények vezetőivel 23 5

6. Karácsonyi csomag osztásáról döntés. 24 6

7. Kisebbségi irodában tartott korrepetálási órák

 költségének finanszírozása. 25 6

8. Feladatalapú támogatásból megmaradt összeg felajánlása

 a Gr. Széchenyi István Általános Iskola részére 26 7

**02-301-5/2016.**

**J e g y z ő k ö n y v.**

Készült Csongrád Város Roma Nemzetiségi Önkormányzata Képviselő-testületének **2016. november 30-án** */szerdán/,* **15.00** órai kezdettel megtartott**5. /***rendes/* **üléséről.**

**Az ülés helye:** Városháza Tükörterme.

**Jelen van:** Mihály Sándor elnök, Petrovics Sándor, Kállai Dezsőné és Lakatos Attila képviselők.

A polgármesteri hivatal részéről Dr. Kádár Judit aljegyző és Gácsi Szilvia, a gazdálkodási iroda képviseletében.

**Napirend előtt:**

1./ Mihály Sándor köszönti a megjelent képviselőket, valamint a meghívott vendégeket.

Megállapítja, hogy az ülés határozatképes, mert a testület **4** tagja jelen van.

A testületi ülést megnyitja.

2./ Mihály Sándor jegyzőkönyv-hitelesítőnek *Lakatos Attila* képviselőt javasolja, aki a jelölést elfogadja.

A testület 4 igen szavazattal, egyhangúlag *Lakatos Attila* képviselőt jelöli ki a jegyzőkönyv hitelesítésére.

3./ Mihály Sándor az ülés napirendjére a kiküldött meghívótól eltérően tesz javaslatot.

A Képviselő-testület egyhangúlag, 4 igen szavazattal a következő határozatot hozza:

**19/2016. (XI. 30.)roma nemzetiségi önkormányzati**

 **H a t á r o z a t.**

Csongrád Város Roma Nemzetiségi Önkormányzatának Képviselő-testülete a 2016. november 30-ai ülésének napirendjét és tárgyalási sorrendjét a következők szerint állapítja meg:

1. Beszámoló a 2016. évi költségvetés I-III. negyedéves helyzetéről.

# 2. A testület 2017. évi munkatervének megállapítása.

3. A Szervezeti és Működési Szabályzat módosítása.

4. Munkahely teremtés céljából kapcsolatfelvétel az intézmények vezetőivel

5. Egyebek.

2

**1. Beszámoló a 2016. évi költségvetés I-III. negyedéves helyzetéről.**

Mihály Sándor elnök a 2016. háromnegyedéves költségvetéssel kapcsolatban az alábbiakat mondja el:

Csongrád Város Roma Nemzetiségi Önkormányzata a 2016. költségvetési évben 206.064,-Ft feladatalapú támogatást, 781.686**,-Ft** működési költségvetési támogatást és közfoglalkoztatásra 801.251,-Ft-ot kapott. A bevételi oldalt növelte az előző évi **247.377,-Ft-os** pénzmaradvány.  Az egyéb kapott kamat 24,-Ft-ra teljesült, így az első háromnegyed évben **2.036.402,-** Ft-tal gazdálkodott az önkormányzat.

Az első háromnegyedévben a személyi juttatások 908.907,-Ft-ra, a munkaadókat terhelő járulék 122.705,-Ft-ra, a dologi kiadás összesen **471.864,-Ft-ra teljesült. A dologi kiadásokból** élelmiszerre 239.740,-Ft-ot, irodaszerre 8.047,-Ft-ot, üzemeltetési anyagra 6.776,-Ft-ot, telefonköltségre 64.091,-Ft-ot, egyéb szolgáltatásokra 32.677,-Ft-ot, folyószámla vezetésre 14.469,-Ft-ot költöttek, a foglalkoztatottak kiküldetése 11.975,-Ft-ra, a működési célú előzetes áfa 94.089,-Ft-ra teljesült.

*Az előterjesztéssel kapcsolatban kérdés, vélemény nem hangzott el.*

Mihály Sándor szavazásra bocsátja az előterjesztést.

A képviselő-testület 4 igen szavazattal – egyhangúlag – a következő határozatot hozza:

**20/2016. (XI. 30.)roma nemzetiségi önkormányzati**

 **H a t á r o z a t.**

Csongrád Város Roma Nemzetiségi Önkormányzatának Képviselő-testülete a 2016. évi költségvetés I-III. negyedéves helyzetéről szóló beszámolót megtárgyalta, azt az alábbiak szerint elfogadja:

|  |  |
| --- | --- |
|  | **adatok Ft-ban** |
| **I. Bevétel** | **2.036.402** |
|  - Egyéb működési célú támogatások bevételei államháztartáson belülről | 1.789.001,- |
|  -ebből működési támogatás | 781.686,- |
|  -ebből feladatalapú támogatás | 206.064,- |
|  -ebből közfoglalkoztatás támogatás | 801.251,- |
|  - Egyéb kapott kamatok és kamatjellegű bevételek |  24,- |
|  -2015. év költségvetési maradványának igénybevétele | 247.377,- |
| **II. Kiadás** | **1.503.476** |
|  - Személyi juttatás |  908.907 |
|  - Járulék | 122.705 |
|  - Dologi kiadás | 471.864 |

Erről értesítést kap:

1. a képviselő-testület tagjai

2. a gazdálkodási iroda

**2. A testület 2017. évi munkatervének megállapítása.**

*A napirenddel kapcsolatban kérdés, vélemény nem hangzott el.*

Mihály Sándor szavazásra bocsátja az előterjesztést.

A képviselő-testület 4 igen szavazattal – egyhangúlag – a következő határozatot hozza:

**21/2016. /XI. 30./ roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzatának Képviselő-testülete a 2017. évi munkatervét az alábbiak szerint fogadja el:

**2017. január 18.**

 1. Csongrád Város Önkormányzata Képviselő-testületével a működési feltételek biztosításáról és a gazdálkodási feladatok ellátásáról szóló együttműködési megállapodás felülvizsgálata.

 2. Egyebek.

**2017. február 15.**

1. A 2017. évi költségvetés elfogadása.

 Előadó: Mihály Sándor elnök

 2. Egyebek.

**2017. április 12.**

 1. Beszámoló a 2017. évi költségvetés végrehajtásáról.

 Előadó: Mihály Sándor elnök

 2. Egyebek.

4

**2017. augusztus 30.**

1. A 2017. I. félévi költségvetési beszámoló.

Előadó: Mihály Sándor elnök

 3. Egyebek.

**2017. november 29.**

 1. Beszámoló a 2017. évi költségvetés I-III. negyedéves helyzetéről.

 Előadó: Mihály Sándor elnök

 2. A testület 2018. évi munkatervének megállapítása.

 Előadó: Mihály Sándor elnök

 3. Egyebek.

**3. A Szervezeti és Működési Szabályzat módosítása.**

Mihály Sándor: A szervezeti és működési szabályzatban rendelkezni kell az alábbi kormányzati funkciókról: 041231 Rövid időtartamú közfoglalkoztatás, 041233 Hosszabb időtartamú közfoglalkoztatás. Javasolja az SZMSZ 3. számú függelékébe foglalni a kormányzati funkciókat.

*Kérdés, vélemény nem hangzott el.*

Mihály Sándor szavazásra bocsátja a javaslatát.

A képviselő-testület 4 igen szavazattal – egyhangúlag – a következő határozatot hozza:

**22/2016. (XI. 30.)roma nemzetiségi önkormányzati**

 **H a t á r o z a t.**

Csongrád Város Roma Nemzetiségi Önkormányzatának Képviselő-testülete a Szervezeti és Működési Szabályzatát az alábbi tartalmú 3. sz. függelékkel egészíti ki:

**Kormányzati funkciók:**

041231 Rövid időtartamú közfoglalkoztatás,

041233 Hosszabb időtartamú közfoglalkoztatás.

011140 Országos és helyi nemzetiségi önkormányzatok igazgatási tevékenysége

Erről értesítést kap:

1. a képviselő-testület tagjai
2. a gazdálkodási iroda és általa
3. a Magyar Államkincstár Szeged

5

**4. Munkahelyteremtés céljából kapcsolatfelvétel az intézmények vezetőivel.**

Mihály Sándor: Tájékoztatásként elmondja, hogy kapott egy ajánlatot, mely során óvodákban és iskolákban lehetne alkalmazni roma származású embereket úgy, hogy akinek 8 osztálya van, az a minimálbért kapná, akinek szakirányú végzettsége van, az megfelelő bérezést kapna. A munkabért a Belügyminisztérium fizeti. Csongrád városban akár 40 embert is lehetne foglalkoztatni napi 8 órában. Fizikai munkát nem végeznének, kifejezetten a gyerekekre felügyelnének, a tanórákon is részt vehetnének. Ezzel segítenék a jelzőszolgálat munkáját. Most vettek részt a Családsegítő Központ jelzőszolgálattal kapcsolatos megbeszélésén, ahol felvetették, hogy a cigánygyerekek nem járnak rendszeresen iskolába, vagy előfordul, hogy megverve mennek iskolába, és annak körülményei nem derülnek ki. Az ilyen esetekkel kapcsolatos tevékenységet lehetne segíteni.

Kéri, hatalmazzák fel, hogy ebben az ügyben felvegye a kapcsolatot a polgármester úrral, az Esély Szociális és Gyermekjóléti Központtal, valamint az iskolák és óvodák vezetőivel. Ebben segítséget fog majd nyújtani a kiskunhalasi alpolgármester, Szűcs Csaba.

Természetesen olyan embereket kell ilyen munkakörben alkalmazni, akik megfelelően el tudják látni ezt a feladatot.

A munkavégzés kezdete a megbeszélést követő időszak: 2017. január 1-5. A finanszírozás minimum 2019. december 31-ig tart.

A képviselő-testület 4 igen szavazattal – egyhangúlag – a következő határozatot hozza:

**23/2016. (XI. 30.)roma nemzetiségi önkormányzati**

 **H a t á r o z a t.**

Csongrád Város Roma Nemzetiségi Önkormányzatának Képviselő-testülete felkéri Mihály Sándor elnököt, hogy munkahelyteremtés céljából vegye fel a kapcsolatot Csongrád város Polgármesterével, a csongrádi iskolák, óvodák vezetőivel, valamint az Esély Szociális és Gyermekjóléti Alapellátási Központ Család-és Gyermekjóléti Központ és Szolgálat vezetőjével.

Határidő: azonnal

Felelős: Mihály Sándor elnök

Erről értesítést kap:

1. a képviselő-testület tagjai

6

**5. Egyebek:**

Mihály Sándor: Előzetesen egyeztettek róla, hogy az elmúlt évekhez hasonlóan, az idén is adományozzanak karácsonyi csomagot az arra rászoruló cigány családoknak. A gazdálkodási irodától azt a tájékoztatást kapta, hogy erre a célra 445.762 Ft-ot fordíthatnak.

Szavazásra bocsátja, hogy a fenti összegből vásároljanak karácsonyi csomagot.

A képviselő-testület 4 igen szavazattal – egyhangúlag – a következő határozatot hozza:

**24/2016. (XI. 30.)roma nemzetiségi önkormányzati**

 **H a t á r o z a t.**

Csongrád Város Roma Nemzetiségi Önkormányzata Karácsony alkalmából a 2016. évi költségvetésük terhére, 445.762 Ft értékben élelmiszercsomagot adományoz roma származású, hátrányos helyzetű, családok részére.

Határidő: 2016. december 23.

Felelős az elszámolásért Mihály Sándor elnök

Erről értesítést kap:

1. a képviselő-testület tagjai

2. a gazdálkodási iroda

**- - -**

Mihály Sándor elmondja, hogy decembertől kezdődően a kisebbségi irodában, heti két alkalommal korrepetálást szerveznek azon tanulók számára, akiknek valamilyen tantárgyból nehézségeik vannak. Ezekre az alkalmakra szeretnének vásárolni édességet, üdítőt, ezért kéri, hogy erre a célra különítsenek el 15 eFt-ot a költségvetésükből. Javaslatát szavazásra bocsátja.

A képviselő-testület 4 igen szavazattal – egyhangúlag – a következő határozatot hozza:

**25/2016. (XI. 30.)roma nemzetiségi önkormányzati**

 **H a t á r o z a t.**

Csongrád Város Roma Nemzetiségi Önkormányzatának Képviselő-testülete a 2016. évi költségvetéséből 15.000 Ft-ot biztosít az egyéb üzemeltetési kiadás terhére a kisebbségi irodában tartott korrepetálási órák költségére.

Erről értesítést kap:

1. a képviselő-testület tagjai

2. a gazdálkodási iroda

7

Mihály Sándor elnök indítványozza, hogy a feladatalapú támogatás megmaradt összegét, amit még pontosan nem tudnak, hogy mennyi - a korábbi évhez hasonlóan - a Gr. Széchenyi István Általános Iskolának adják át kulturális célra.

A képviselő-testület 4 igen szavazattal – egyhangúlag – a következő határozatot hozza:

**26/2016 (XI. 30.)roma nemzetiségi önkormányzati**

 **H a t á r o z a t.**

Csongrád Város Roma Nemzetiségi Önkormányzatának Képviselő-testülete a 2016. évi feladatalapú támogatásból megmaradt összeget átadja a Gr. Széchenyi István Általános Iskola részére, kulturális célra.

Határidő: 2016. december 31.

Felelős az elszámolásért Mihály Sándor elnök

Erről jegyzőkönyvi kivonaton értesítést kap:

1. a képviselő-testület tagjai

2. gazdálkodási iroda

*További hozzászólás nem hangzott el.*

Mihály Sándor elnök az ülést bezárja.

K.m.f.

 Mihály Sándor Lakatos Attila

 elnök jegyzőkönyv-hitelesítő